ไทยห้ามบิน 7 วัน โบอิ้ง 737 แม็กซ์ 9
3 ลำไทยไลอ้อนแอร์ ชี้ไม่มีคำชี้แจงสาเหตุ จากบริษัทผู้ผลิตเลย,สำนักงานการบินพลเรือนแห่งประเทศไทย หรือ กพท. ออกประกาศด่วน ห้าม,โบอิ้ง 737, MAX บินในไทย 7 วัน หลังยังไม่มีความชัดเจนเรื่องเครื่องบินรุ่นเดียวกันนี้โหม่งโลก 2 ลำซ้อนใน 5 เดือน ด้านไทยไลอ้อนแอร์ยกเลิกใช้เครื่องบินโบอิ้ง 737 แม็กซ์ 3 ลำที่บินในไทย หลายประเทศทั่วโลกแบน โบอิ้ง 737 หลังโหม่งโลกติดๆกันจนเป็นที่หวาดผวา ขณะที่ซีอีโอของโบอิ้งยันกับประธานาธิบดีทรัมป์ เครื่องบินรุ่นนี้มีความปลอดภัย,กรณีเกิดเหตุเครื่องโบอิ้ง737 แม็กซ์ 8 ของเอธิโอเปีย แอร์ไลน์ส โหม่งพสุธา หลังเพิ่งทะยานขึ้นบินจากสนามบินกรุงแอดดิสอาบาบาของเอธิโอเปีย เพื่อเดินทางไปเคนยา คร่าชีวิตผู้คนยกลำ 157 คน เหตุเกิดเมื่อวันที่ 10 มี.ค. และสาเหตุเครื่องบินตกเจ้าหน้าที่กำลังตรวจสอบ นับเป็นการประสบเหตุตกของเครื่องรุ่นนี้ลำที่ 2 ในรอบ 5 เดือน โดยก่อนหน้านี้ เครื่องโบอิ้ง 737 แม็กซ์ 8 ของสายการบินไลอ้อนแอร์ ของอินโดนีเซียตกทะเลเมื่อเดือน ต.ค.2561 หลังขึ้นบินจากสนามบินต้นทางได้ไม่นานและเป็นเครื่องบินเพิ่งส่งมอบใหม่ได้ไม่กี่เดือนเช่นกัน,สำนักข่าวต่างประเทศรายงานความคืบหน้าเรื่องนี้ เมื่อวันที่ 13 มี.ค.ว่า สายการบินเอธิโอเปีย แอร์ไลน์สแถลงความคืบหน้าการสอบสวนหาสาเหตุการตกของเครื่องบินรุ่นดังกล่าว ว่า กล่องดำ 2 กล่องที่เพิ่งค้นพบและกู้จากที่เกิดเหตุ จะถูกส่งไปตรวจสอบและวิเคราะห์ข้อมูลในต่างประเทศ เพราะที่เอธิโอเปียไม่มีเครื่องมือหรือศักยภาพเพียงพอตรวจสอบได้เอง แต่ยังไม่เลือกว่าจะส่งไปที่ไหน,ขณะที่สำนักงานการบินส่วนกลางของสหรัฐฯ (เอฟเอเอ) แถลงเมื่อวันที่ 12 มี.ค.ว่า สหรัฐฯจะไม่ ระงับใช้เครื่องบินโบอิ้ง ตระกูล 737 แม็กซ์ แม้ว่าจะถูกกดดันจากกลุ่มสมาชิกวุฒิสภาและสหภาพ แรงงาน อ้างการตรวจสอบของเอฟเอเอไม่พบความผิดปกติในการทำงานของระบบและไม่พบหลักฐานชี้ชัดเพียงพอเพื่อสั่งจอดเครื่องบินรุ่นนี้ และแม้ยังไม่มีหลักฐานยืนยันสาเหตุการตกที่อินโดนีเซียกับที่เอธิโอเปียเกี่ยวข้องกันและสหรัฐฯยังเชื่อมั่นในความปลอดภัย แต่หลายสายการบินและรัฐบาลต่างๆ ทยอยประกาศระงับหรือห้ามใช้เครื่องบินรุ่นนี้แล้วทั่วโลก ล่าสุดมีฮ่องกง เวียดนาม นิวซีแลนด์ เลบานอน โคโซโวและเซอร์เบีย สั่งห้ามใช้เครื่องบินตระกูล 737 แม็กซ์เพื่อความปลอดภัยเช่นเดียวกับอังกฤษ จีน สหภาพยุโรป อินเดีย ตุรกี ไอซ์แลนด์และออสเตรเลีย ที่สั่งห้ามก่อนหน้านี้,ด้านนายแดเนียล พูทุต ซีอีโอของไลอ้อน แอร์แถลงยืนยันข่าวว่า ไลอ้อน แอร์ระงับการรับมอบเครื่องโบอิ้ง 737 แม็กซ์ 8 ที่สั่งซื้อไว้รวม 222 ลำ จากบริษัทโบอิ้งไว้ก่อน ขณะรอผลสอบสวนสาเหตุการตกที่แน่ชัดของเครื่องบินรุ่นนี้ของไลอ้อน แอร์เมื่อเดือน ต.ค.ปีที่แล้วก่อน ปัจจุบันไลอ้อน แอร์มีเครื่อง 737 แม็กซ์ 8 อยู่ในฝูงบิน 8 ลำ ส่วนแอร์ ชัตเติล สายการบินต้นทุนต่ำของนอร์เวย์ ที่ระงับการใช้เครื่อง 737 แม็กซ์ 8 ที่มีอยู่ 18 ลำ ตามข้อแนะนำ เจ้าหน้าที่ด้านการบินของยุโรป แถลงจะเรียกค่าชดเชยจากบริษัทโบอิ้ง ผู้ผลิตเครื่องบินรุ่นนี้ด้วย,วันเดียวกัน ประธานาธิบดีโดนัลด์ ทรัมป์ของสหรัฐฯ ออกมาโพสต์ทวิตเตอร์ระบุว่า เครื่องบินมีความซับซ้อนเกินกว่าที่นักบินจะจัดการหรือควบคุมได้ แทนที่จะใช้นักบิน คงต้องใช้นักวิทยาศาสตร์สาขาคอมพิวเตอร์จากสถาบันเอ็มไอที (สถาบันการศึกษาชื่อดังของสหรัฐฯ) ควบคุมแทน นายทรัมป์ ยังพูดคุยทางโทรศัพท์กับนายเดนนิส มุยเลนเบิร์ก ซีอีโอของบริษัทโบอิ้งและได้รับการเน้นย้ำจากปากซีอีโอของโบอิ้งยืนยันเครื่องบินรุ่นนี้มีความปลอดภัย,สำหรับเครื่องโบอิ้ง 737 แม็กซ์ เป็นฝูงบินล่าสุดในสายรุ่น 737 ที่ประสบความสำเร็จของโบอิ้ง เครื่องตระกูลนี้ ประกอบด้วย แม็กซ์ 7 แม็กซ์ 8 แม็กซ์ 9 และแม็กซ์ 10 ข้อมูลเมื่อเดือน ม.ค. โบอิ้งส่งมอบเครื่อง 737 แม็กซ์ 8 ให้ลูกค้าแล้ว 350 ลำ จากคำสั่งซื้อรวม 5,011 ลำ ส่วนรุ่นแม็กซ์ 9 มีส่งมอบและใช้แล้วจำนวนหนึ่งแต่ไม่มาก ด้านรุ่น แม็กซ์ 7 และแม็กซ์ 10 ยังไม่มีการส่งมอบ โดยมีกำหนดเปิดตัวใน 2-3 ปีข้างหน้า,ในส่วนความเคลื่อนไหวที่ไทย วันเดียวกัน นายจุฬา สุขมานพ ผู้อำนวยการสำนักงานการบิน พลเรือนแห่งประเทศไทย (กพท.) เปิดเผยว่า กพท.ได้ออกคำสั่งด่วนแจ้งไปยังสายการบินไทยไลอ้อนแอร์ ให้ยุติการบินโดยใช้เครื่องบินโบอิ้ง 737 แม็กซ์ 9 ในทุกเส้นทาง เป็นระยะเวลา 7 วัน ตั้งแต่วันที่ 14-20 มี.ค. เนื่องจาก กพท.พิจารณาแล้วเห็นว่า ขณะนี้บริษัทโบอิ้งซึ่งเป็นผู้ผลิตอากาศยานรุ่นที่มีปัญหายังไม่มีคำชี้แจงถึงสาเหตุของอุบัติเหตุ รวมทั้งยังไม่มีการออกมาตรการป้องกันแก้ไขที่ทำให้มั่นใจได้ว่าจะไม่เกิดเหตุการณ์ดังกล่าวขึ้น กพท.จึงประสานไปยังไทยไลอ้อนแอร์ เพื่อปรับเปลี่ยนเครื่องทำการบิน เพื่อความปลอดภัย รวมทั้งจะใช้ช่วงเวลาดังกล่าว ตรวจสอบเครื่องบินโบอิ้ง 737 แม็กซ์ 9 อย่างละเอียดอีกครั้ง,ทางด้านสายการบินไทย ไลอ้อนแอร์ ก็แจ้งว่า ได้ยกเลิกการบินชั่วคราว ด้วยเครื่องบินแบบโบอิ้ง 737 แม็กซ์ 9 จำนวนทั้งหมด 3 ลำ เพื่อให้เป็นไปตามมาตรฐานความปลอดภัยของสายการบินฯ ที่อยู่ภายใต้การควบคุมของ กพท. โดยจะใช้เครื่องบินที่มีอยู่ประจำฝูงบิน ได้แก่แอร์บัส เอ330 โบอิ้ง 737-900 อีอาร์ และโบอิ้ง 737-800 มาปฏิบัติการบินแทนไปก่อนทั้งคงต้องมีการปรับตารางบินใหม่และได้ให้ฝ่ายบริการลูกค้าติดต่อผู้โดยสาร เพื่อแจ้งให้ทราบการเปลี่ยนแปลงล่วงหน้า ทั้งนี้ สายการบินมีการตรวจสอบคุณภาพและความปลอดภัยของเครื่องบินในทุกภาคส่วนอย่างใกล้ชิดและสม่ำเสมอ โดยยึดถือมาตรฐานความปลอดภัยเป็นอันดับแรก,ขณะเดียวกัน นายประเวช องอาจสิทธิกุล รักษาการประธานเจ้าหน้าที่บริหาร บริษัท สายการบินนกแอร์ จำกัด (มหาชน) เปิดเผยถึงกรณีสายการบินหลายสายทั่วโลก สั่งระงับการทำการบิน เครื่องบินโบอิ้ง 737 แม็กซ์ เพื่อรอผลสอบสวนสาเหตุของอุบัติเหตุเครื่องบินรุ่นดังกล่าวที่ตกติดต่อกัน 2 ครั้ง ในช่วง 5 เดือนที่ผ่านมาว่า สายการบินนกแอร์ อยู่ระหว่างขั้นตอนการเช่าซื้อเครื่องบิน โบอิ้ง 737 แม็กซ์ 8 จำนาน 6 ลำ เป็นเครื่องบินรุ่นที่มีปัญหาจากบริษัทโบอิ้ง ขณะนี้อยู่ในขั้นตอนการสั่งประกอบ ยังไม่ได้มีการเซ็นสัญญาเช่า ภายหลังเกิดเหตุเครื่องบิน ตกจนหลายประเทศสั่งระงับการบิน ทำให้สายการบินนกแอร์ต้องจับตามองเป็นพิเศษ สำหรับมาตรการการแก้ไขปัญหาของบริษัทโบอิ้ง หากบริษัทไม่สามารถแก้ไขปัญหาและเพิ่มมาตรการความปลอดภัยให้กับเครื่องรุ่นดังกล่าวได้ สายการบินนกแอร์ อาจจะตัดสินใจสั่งหยุดการประกอบเครื่องบิน
สำนักงานการบินพลเรือนแห่ง ประเทศไทย หรือ กพท. ออกประกาศด่วน ห้ามโบอิ้ง 737 MAX บินในไทย 7 วัน หลังยังไม่มีความชัดเจนเรื่องเครื่องบินรุ่นเดียวกันนี้โหม่งโลก 2 ลำซ้อนใน 5 เดือน
ไทยไลอ้อนแอร์,ออกประกาศด่วน,เครื่องโบอิ้ง737,ห้ามบินในไทย7วัน,เครื่องบินรุ่นเดียวกัน,ยกเลิกใช้เครื่องบิน,ข่าวหน้า1,ข่าวทั่วไป